CELEX: 32015D1958
Language: fi
Date: 2015-07-01 00:00:00
Title: Komission delegoitu päätös (EU) 2015/1958, annettu 1 päivänä heinäkuuta 2015, geosynteettisten ja vastaavien tuotteiden suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä (ETA:n kannalta merkityksellinen teksti)

30.10.2015   
            
            
               FI
            
            
               Euroopan unionin virallinen lehti
            
            
               L 284/181
            
         KOMISSION DELEGOITU PÄÄTÖS (EU) 2015/1958,
   annettu 1 päivänä heinäkuuta 2015,
   geosynteettisten ja vastaavien tuotteiden suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 60 artiklan h alakohdan,
   sekä katsoo seuraavaa:
   
               (1)
            
            
               Geosynteettisten ja vastaavien tuotteiden vaatimustenmukaisuuden osoittamismenettely ja sovellettavat tekniset eritelmät vahvistetaan komission päätöksessä 96/581/EY (2).
            
         
               (2)
            
            
               Päätöksessä 96/581/EY ei vahvisteta yksityiskohtaisia perusteita geosynteettisten ja vastaavien tuotteiden paloteknisen käyttäytymisen arviointi- ja todentamisjärjestelmien valintaa varten.
            
         
               (3)
            
            
               Geosynteettisten ja vastaavien tuotteiden suoritustason arvioimiseen käytettävä järjestelmä olisi asianmukaisempaa valita asetuksen (EU) N:o 305/2011 liitteessä V vahvistetuista järjestelmistä. Tällöin valmistajien pääsyn sisämarkkinoille pitäisi tehostua, mikä osaltaan parantaisi koko rakennusalan kilpailukykyä.
            
         
               (4)
            
            
               Selkeyden ja avoimuuden nimissä päätös 96/581/EY olisi kumottava ja korvattava,
            
         ON HYVÄKSYNYT TÄMÄN PÄÄTÖKSEN:
   1 artikla
   Tätä päätöstä sovelletaan liitteessä I esitettyihin geosynteettisiin ja vastaaviin tuotteisiin.
   2 artikla
   Edellä 1 artiklassa tarkoitettujen geosynteettisten ja vastaavien tuotteiden suoritustaso suhteessa niiden perusominaisuuksiin on arvioitava ja varmennettava liitteessä II esitetyillä järjestelmillä.
   3 artikla
   Kumotaan päätös 96/581/EY.
   Viittauksia kumottuun päätökseen pidetään viittauksina tähän päätökseen.
   4 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 1 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 88, 4.4.2011, s. 5.
   
      (2)  Komission päätös 96/581/EY, tehty 24 päivänä kesäkuuta 1996, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti geotekstiilien osalta (EYVL L 254, 8.10.1996, s. 59).
   
      LIITE I
      
         SOVELTAMISALAAN KUULUVAT TUOTTEET
      
      Tätä päätöstä sovelletaan seuraaviin:
      
                  1)
               
               
                  Geosynteettiset tuotteet (membraanit ja tekstiilit) käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
            
                  2)
               
               
                  Geokomposiitit käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
            
                  3)
               
               
                  Lukitut geoverkot käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
            
                  4)
               
               
                  Geomembraanit käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
            
                  5)
               
               
                  Lukitsemattomat geoverkot käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
            
   
      LIITE II
      
         SUORITUSTASON PYSYVYYDEN ARVIOINTI- JA VARMENNUSJÄRJESTELMÄT
      
      Tämän päätöksen soveltamisalaan kuuluviin tuotteisiin sovelletaan niiden perusominaisuudet huomioon ottaen seuraavia suoritustason pysyvyyden arviointi- ja varmennusjärjestelmiä:
      
         Taulukko 1
      
      
         Kaikki perusominaisuudet paitsi palotekninen käyttäytyminen
      
      
                  Tuotteet
               
               
                  Perusominaisuudet
               
               
                  Sovellettava asetuksen (EU) N:o 305/2011 liitteessä V vahvistettu suoritustason arviointi- ja varmennusmenetelmä
               
            
                  Geosynteettiset tuotteet (membraanit ja tekstiilit), geokomposiitit, lukitut ja lukitsemattomat geoverkot sekä geomembraanit käytettäviksi erottavana tai suojaavana kerroksena, veden johtamiseen ja suodatukseen tai maa-aineksen vahvistukseen
               
               
                  Kaikki perusominaisuudet paitsi palotekninen käyttäytyminen
               
               
                  2+
               
            
         
      
         Taulukko 2
      
      
         Ainoastaan palotekninen käyttäytyminen
      
      Kaikkiin taulukon 1 ensimmäisessä sarakkeessa mainittuihin tuotteisiin sovelletaan tuotteiden alaryhmien mukaan seuraavia suoritustason tarkastus- ja varmennusmenetelmiä:
      
         
      
                  Tuotteiden alaryhmät
               
               
                  Sovellettavat asetuksen (EU) N:o 305/2011 liitteessä V vahvistetut suoritustason arviointi- ja varmennusmenetelmät
               
            
                  Tuotteet, joiden tuotantoprosessissa on selvästi erotettava vaihe, joka johtaa paloteknisen käyttäytymisen paranemiseen (esim. palosuoja-aineen lisääminen tai orgaanisen aineen vähentäminen)
               
               
                  1
               
            
                  Tuotteet, joiden paloteknisen käyttäytymisen luokittelemiseen ilman testausta on soveltuva eurooppalainen oikeusperusta
               
               
                  4
               
            
                  Tuotteet, jotka eivät kuulu riveillä 1 ja 2 mainittuihin tuotteiden alaryhmiin
               
               
                  3